CELEX: 32009R0476
Language: et
Date: 2009-06-05 00:00:00
Title: Komisjoni määrus (EÜ) nr 476/2009, 5. juuni 2009 , teatavate kaupade klassifitseerimise kohta kombineeritud nomenklatuuris

9.6.2009   
            
            
               ET
            
            
               Euroopa Liidu Teataja
            
            
               L 144/13
            
         
      KOMISJONI MÄÄRUS (EÜ) nr 476/2009,
   5. juuni 2009,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Tolliseadustiku komitee ei ole eesistuja määratud tähtaja jooksul oma arvamust esitanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. juuni 2009
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Järgmistest komponentidest koosnev süsteem:
                  
                              —
                           
                           
                              kõrglahutusega telekaamera, mis on paigaldatud kaugjuhitavale sukelaparaadile (ROV – Remote Operated Vehicle);
                           
                        
                              —
                           
                           
                              kuvariga varustatud juhtseade, mille abil toimub aparaadi ja kaamera kaugjuhtimine näiteks juhtkangiga ning kaameraga võetud piltide visualiseerimine;
                           
                        
                              —
                           
                           
                              elektriline kaabel.
                           
                        Esimene komponent kaalub ligikaudu 3,6 kg. Süsteemi kogumass on ligikaudu 32 kg.
                  Süsteemi kasutatakse veealuseks pildistamiseks ja piltide edastamiseks kaabli kaudu juhtseadme kuvarile. Süsteem toimib kuni 90 meetri sügavusel.
               
               
                  8525 80 19
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6, XVI jaotise märkusega 4 ning CN-koodide 8525, 8525 80 ja 8525 80 19 sõnastusega.
                  Komponendi põhiomadused määrab sukelaparaadile paigaldatud telekaamera (CN-kood 8525 80 19), mitte sukelaparaat, mis üksnes toimetab kaamerat edasi piiratud alal.
                  Seega tuleb kõnealune komponent klassifitseerida CN-koodi 8525 80 19 alla, kui see esitatakse tollile eraldi.
                  Kuna üksikud komponendid on omavahel ühendatud ja süsteem koosneb üksikutest komponentidest, mis on mõeldud mõnes grupi 84 või 85 rubriigis täpselt määratletud funktsiooni ühildatud täitmiseks, kohaldatakse XVI jaotise märkust 4.
                  Süsteemi funktsioon on võtta üles pilte ilma neid salvestamata. Seega tuleb kogu süsteem klassifitseerida telekaamerana CN-koodi 8525 80 19 alla.